ཚེས་༢༨ཉིན་གྱི་ཞོགས་པ་ཆུ་ཚོད་༩དང་ཕྱེད་ཀའི་ཐོག་༧གོང་ས་མཆོག་ཕོ་བྲང་ནས་ཐེག་ཆེན་ཆོས་གླིང་གཙུག་ལག་ཁང་དུ་ཕེབས་ནས་ཀོ་རི་ཡའི་དད་ལྡན་པ་རྣམས་དང།སེར་སྐྱ་མི་མང་རྣམས་ཀྱིས་གུས་པ་ཆེན་པོས་ལམ་འགྲམ་གཡས་གཡོན་ནས་ཐལ་མོ་སྦྱར་ཏེ་ཕེབས་བསུ་ཞུས།གཙུག་ལག་ཁང་གི་བཞུགས་ཁྲིར་ཞབས་སོར་འཁོད་ནས་ཆོས་ཞུ་བ་རྣམས་ལ་འཚམས་འདྲི་དང་འབྲེལ་བའི་བཀའ་སློབ་གནང་དོན།ཀོ་རི་ཡའི་ཆོས་ཞུ་བ་རྣམས་ཐག་རིང་པོ་ནས་ཡོང་བ་རེད།དམིགས་བསལ་གྱིས་འཚམས་འདྲི་དང་དགའ་བསུ་ཡོད།མཁན་པོས་དབུ་ཁྲིད་པའི་ཆོས་གྲོགས་རྙིང་པ་ཚོ་ཡར་རྒྱས་ག་ཚོད་འགྲོ་ཡི་འདུགང་རང་ལ་ཆ་བཞག་ན་ཡར་རྒྱས་ཞེ་དྲག་འགྲོ་ཡི་མི་འདུགཡིན་ན་ཡང་ཕྲན་བུ་འགྲོ་ཡི་ཡོད་པའི་བཟོ་འདྲ་ཞིག་འདུགདཔེར་ན།སློབ་གྲྭའི་སློབ་སྦྱོང་ཞིག་ཡིན་ཡང་ལོ་རེ་ནས་ཤེས་ཚད་མཐོ་རུ་འགྲོ་དགོས་པ་རེད།དེ་བཞིན་ཆོས་ཕྱོགས་ཀྱི་སེམས་ཡར་རྒྱས་གཏོང་རྒྱུ་མཐོ་རུ་གཏོང་དགོས་པ་ཞིག་ཆགས་ཀྱི་ཡོད་རེད།དེ་འདྲ་ཡིན་དུས་ག་ཏེ་ག་ཏེ་པ་ར་ག་ཏེ།པ་ར་སཾ་ག་ཏེ་བྷོ་དྷི་སྭ་ཧ་ཞེས་གསུངས་པ་རེད།ག་ཏེ་ག་ཏེ་ཞེས་གོང་འཕེལ་འགྲོ་རྒྱུ་མེད་པར་བསྡད་བཞག་པ་ཡིན་ན་ག་ཏེ་ག་ཏེའི་དོན་མ་ཚང་བ་རེད།